Neneh MacDouall-Gaye

Neneh MacDouall-Gaye (an haife ta a ranar 8 ga watan Afrilu 1957) 'yar siyasar ƙasar Gambia ce kuma jami'iyar diflomasiyya.
Ta riƙe muƙamin ministar harkokin wajen Yahya Jammeh na ƙarshe daga shekarar 2015 zuwa 2017 da kuma matsayin jakadiyar Gambia a Amurka a shekarar 2009.

 Rayuwar farko da ilimi 
An haifi MacDouall-Gaye a Banjul kuma ta halarci makarantar sakandare ta St Joseph, inda ta kammala a shekarar 1974. Daga nan sai ta sami difloma a fannin sadarwar jama'a daga Cibiyar Horar da Rediyo da Talabijin, wani bangare na ginin gidan talabijin na Maspero a Alkahira, Masar, a cikin shekarar 1980.

 Aikin siyasa 
Da farko MacDouall-Gaye 'yar jarida ce, inda ta shiga Rediyon Gambia a shekarar 1979. Ta sami magoya baya da yawa saboda 'golden voice'. 

An naɗa MacDouall-Gaye a matsayin Sakatariyar Harkokin Kasuwanci, Masana'antu da Ayyuka a cikin shekarar 2005, matsayin da ta riƙe na 'yan watanni. Daga nan aka naɗa ta a matsayin Sakatariyar Harkokin Sadarwa da Fasahar Watsa Labarai ta Gwamnati, ta yi aiki har zuwa 19 ga watan Maris 2008,  lokacin da Fatim Badjie ta maye gurbinta.  An sanar da cewa za ta zama wakiliyar Gambia ta dindindin a Majalisar Ɗinkin Duniya, amma a maimakon haka, an naɗa Susan Waffa-Ogoo a matsayin.

An naɗa MacDouall-Gaye a matsayin Manajin Darakta na Kamfanin Observer Ltd, mawallafin The Daily Observer, a ranar 19 ga watan Yuni 2008. Ta maye gurbin Dida Halake, wacce a lokacin take tsare a ofishin ‘yan sanda na Kotu. MacDouall-Gaye ta riƙe wannan muƙamin har zuwa lokacin da aka naɗa ta a matsayin Jakadiyar Gambia a Amurka a ranar 30 ga watan Janairun 2009. A lokaci guda kuma an naɗa Musa Mbob, tsohon Sufeto Janar na ‘yan sanda a matsayin mataimakin jakada a Amurka. An dakatar da muƙaminta na Jakadiya a ranar 12 ga watan Agusta 2009.  

A ranar 5 ga watan Janairu 2015, an naɗa MacDouall-Gaye a matsayin Ministan Harkokin Waje, ta maye gurbin Bala Garba Jahumpa.   A ranar 16 ga watan Janairun 2017, yayin rikicin tsarin mulkin Gambia na shekarar 2016-2017, MacDouall-Gaye ta fitar da wasikar murabus ɗin ta ga shugaban ƙasar Gambia Yahya Jammeh.

 Duba kuma 

 Jerin sunayen ministocin harkokin waje a shekarar 2017

 Manazarta 

Rukuni:Rayayyun mutane
Rukuni:Haihuwan 1957